Diari Oficial de la Generalitat Valenciana


Sumari del DOGV 2841, del 04-10-1996 (1996/839452)

RESOLUCIÓ de 5 d'agost de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de la torre àrab de l'ermita de Sant Miquel, a Corbera (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2841

Data del DOGV
:   04-10-1996

Secció del DOGV
:   ALTRES DISPOSICIONS

Número del document
:   1996/839452


Data del document
:   05-08-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 5 d'agost de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de la torre àrab de l'ermita de Sant Miquel, a Corbera (València).   
Atés que, per Resolució de 24 d'abril de 1996, de la Direcció General de Belles Arts i de Conservació i Restauració de Béns Culturals del Ministeri de Cultura, es va inscriure la torre àrab de l'ermita de Sant Miquel, a Corbera (València) en el Registre General de Béns d'interés Cultural, amb categoria de monument, en tenir la consideració de bé d'interés cultural, de conformitat amb el que disposa la disposició addicional segona de la Llei 16/1985, de 25 de juny, del Patrimoni Artístic Espanyol.  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.  
Atés el que disposen l'article 9 de la Llei 16/1985, de 25 de juny, del Patrimoni Històric Espanyol, i l'11 del Reial Decret 111/1986, de 10 de gener, per al desenvolupament parcial de la dita Llei, modificat pel Reial Decret 64/1994, de 21 de gener, la Direcció General de Patrimoni Artístic ha resolt:  
Article 1  
Incoar expedient de delimitació de l'entorn de protecció de la torre àrab de l'ermita de Sant Miquel, a Corbera (València).  
L'entorn de protecció queda delimitat en els annexos que s'adjunten a aquesta resolució.  
Article 2  
Seguir amb la tramitació de l'expedient, segons les disposicions vigents.  
Article 3  
Traslladar aquesta resolució a l'alcalde president de l'Ajuntament de Corbera i fer-li saber que, d'acord amb el que estableix l'article 19, en relació amb l'11, de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
Article 4  
Que, d'acord amb el que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució als interessats, als efectes oportuns.  
Article 5  
Que aquesta resolució amb els annexos es publique en el Diari Oficial de la Generalitat Valenciana i en el Boletín Oficial del Estado.  
Aquesta resolució es fa pública als efectes oportuns.  
València, 5 d'agost de 1996.- La directora general de Patrimoni Artístic. Carmen Pérez García.  
ANNEX I  
Justificació de la delimitació proposada  
El criteri seguit per a la delimitació de l'entorn de protecció ha sigut la inclusió dels camins més pròxims al BIC, des d'on és possible contemplar-lo, i l'àrea compresa entre els dits camins.  
ANNEX II  
Delimitació de l'entorn de protecció  
A) Descripció literal de la delimitació  
Origen. Encreuament de la carretera de Corbera a Polinyà de Xúquer amb el camí d'Alzira a Albalat de la Ribera, Punt A.  
Sentit. Antihorari.  
Línia delimitadora. Des del punt A, pel camí d'Alzira a Albalat de la Ribera o carretera de Corbera a Riola, a l'est, fins l'encreuament amb el camí de Sant Miquel, que envolta el tossal. Continua per aquest camí fins que troba una altra vegada la carretera de Corbera a Polinyà del Xúquer, al nord-oest de l'ermita, i per aquesta cap al sud fins l'origen, punt A.  
B) Descripció gràfica